En 30-årig mand betalte 4. juli sidste år en mand for at voldtage sin fireårige datter via Skype

260 kroner.

Så beskedent var beløbet, en israelsk mand skulle have for at voldtage sin datter på bare fire år. Pengene fik han overført via PayPal af en 30-årig dansk mand fra Egå i Aarhus, skriver Lokalavisen.

Manden fra Egå har erklæret sig skyldig i forbrydelsen, der fandt sted klokken et om natten 4. juli sidste år og blev sendt live via Skype.

Europol sætter stort ind mod nyt pædofilt net-fænomen

Manden er sigtet for medvirken til voldtægt af et barn, medvirken til at et barn deltager i en pornografisk optræden samt at være i besiddelse af børneporno og skal 16. januar for retten og have udmålt sin straf.

Tip

Østjyllands Politi fik et tip om den 30-årige fra Interpol, hvorefter de ransagede mandens adresse i Egå cirka tre uger efter overgrebet. Her fandt de både videomateriale og billeder af børnepornografisk karakter, og manden har siden 27. juli siddet varetægtsfængslet.

Undercover som pædofil i tre år: Jeg har set det værste du kan forestille dig

- Det her er en isoleret sag og ikke en del af et større netværk, der er blevet optrevlet. Men vi får engang imellem en assistanceanmodning fra Interpol, hvis de kan se, at danskere er involveret, siger anklageren hos Østjyllands Politi, som er i besiddelse af optagelsen af voldtægten.

Strafferammen er op til seks års fængsel.